फर्जी बाबा घोषित किए जाने से बौखलाए आसाराम, बोले- 'मैं संत नहीं, गधा हूं'  
आसाराम पर नाबालिग लड़की के कथित यौन उत्पीड़न का मामला
जोधपुर की अदालत में सुनवाई के लिए आए आसाराम
अखिल भारतीय अखाड़ा परिषद के फैसले पर प्रतिक्रिया लेने पर बिफरे
अखिल भारतीय अखाड़ा परिषद में देश के सभी 13 अखाड़े शामिल हैं, जिसमें लाखों की संख्या में साधु-संत हैं. अखाड़ा परिषद के अध्यक्ष नरेंद्र गिरी ने NDTV से कहा था कि काफी दिनों से फर्जी बाबाओं के द्वारा बलात्कार, शोषण और देश की भोली-भाली जनता को ठगने की खबरें आती रही हैं. कई बाबाओं के खिलाफ देश की अदालतें भी फैसला दे चुकी हैं. ऐसे में हिंदू धर्म और संत समाज की बदनामी होती है. इसलिए परिषद ने ये फैसला लिया है कि वह स्वयं फर्जी बाबाओं की लिस्ट जारी कर दे, ताकि जनता उनसे सचेत रहें.